TripAdvisor - Romantic Getaway - Vakantiehuis in Big Bear City
BigBearCoolCabins400, VR Owner van Romantic Getaway, reageerde op deze beoordelingGereageerd op 11 februari 2015
mayra4gordo Los Angeles, Californië
Vakantiewoningen in Big Bear Region (1946) Dra jou plakkies vir kinders met kanker | Netwerk24
Dra jou plakkies vir kinders met kanker
Deur Lientjie Mentz 23 Januarie 2020 06:01
Van die kinders wat nou by Choc-huis in Bloemfontein tuisgaan, is van links Jaydene Prins (5), Mduduzi Sebeko (9) Mamokhethi Mabesa (12) en Marchel Bester (13).Foto’s: Lientjie Mentz
Die Choc-stigting vir kinders met kanker bied vanjaar op 14 Februarie die eerste keer ’n nasionale Flip Flop-dag aan om mense aan te moedig om dié organisasie te ondersteun.
Retha van Eyssen, streeks­koördineerder vir die Vrystaat en Kalahari-streek, sê hulle is baie opgewonde om so ’n geleentheid aan te bied om bewustheid vir Choc te skep.
“Dit is ’n dag waarop mense ’n rukkie lank in die skoene van kinders met kanker kan loop. Koop dus ’n plakker en dra jou plakkies ’n dag lank oral waar jy gaan.”
Choc-huis Bloemfontein bied gratis verblyf, kos en ondersteuning aan ouers en hul kinders wat in die stad kankerbehandeling ontvang. Sy sê die Bloemfontein-huis bied huisvesting vir kinders in die Vrystaat, Lesotho en die Noord-Kaap.
“Kinders wat deur die behandelende dokter verwys word, word hier by ons ’n tydelike tuiste gebied terwyl hulle behandel word. Ons kan sowat 22 ouers en hul kinders op ’n slag huisves, maar ons probeer altyd ’n plan maak om iemand te help,” sê Retha.
Choc het ook ’n maatskaplike werker, Maria Mtonxa, wat met ouers en kinders wat behandeling ontvang, gesels en hulle ondersteun.
Retha sê Choc doen baie om bewustheid van kanker se vroeë simptome onder kinders te skep.
“Ons bied opleiding aan susters van klinieke en selfs tradisionele genesers sodat hulle simptome vinniger kan identifiseer en die kinders na ’n onkoloog verwys kan word.”
As nie-winsgewende organisasie is Choc afhanklik van mense se skenkings.
“Vir die huis word daar ook nou ’n driekwartbed en televisies benodig. Skenkings is altyd baie welkom.”
Retha sê hulle benodig vrywilligers wat kan help om die kinders besig te hou.
Flip Flop-plakkers kan teen R10 by PNA in Northridge Mall of by Choc-huis by Stegmanstraat 19, Universitas, gekoop word.
Mense kan ook by dié twee plekke teen R30 ’n plakkie-sleutelhouer saam met die plakker koop.
Ondernemings en skole kan Retha by 084-028-8662 bel of ’n e-pos na freestate@choc.org.za stuur om ’n bestelling vir ’n klompie plakkers te maak wat onder werknemers of by skole verkoop kan word.